Diari Oficial de la Generalitat Valenciana


Sumari del DOGV 1955, del 02-02-1993 (1993/827043)

DECRET 7/1993, de 25 de gener, del Govern Valencià, pel qual modifica el Reglament Orgànic i Funcional de la Conselleria d'Agricultura i Pesca.
-----------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/01/25/7/dof/vci/html**

### Dades del document

Número de DOGV
:   1955

Data del DOGV
:   02-02-1993

Secció del DOGV
:   DISPOSICIONS GENERALS

Número del document
:   1993/827043


Data del document
:   25-01-1993

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 7/1993, de 25 de gener, del Govern Valencià, pel qual modifica el Reglament Orgànic i Funcional de la Conselleria d'Agricultura i Pesca.  
El Govern Valencià, mitjançant el Decret 250/1991, de 23 de desembre, va aprovar el Reglament Orgànic i Funcional de la Conselleria d'Agricultura i Pesca vigent.  
En les actuals circumstàncies és voluntat del Govern Valencià emprendre una racionalització i selectivitat de les polítiques de despesa que faga possible una reducció de les estructures de gestió, que no redunde en una disminució de l?eficàcia dels serveis prestats als ciutadans i sí en la potenciació dels recursos productius.  
Aquesta circumstància, unida a l'experiència adquirida en el funcionament d'algunes unitats administratives, n'aconsellen la desaparició d'alguna d'elles, però alhora s'haurà de mantenir en tot cas, el nivell de serveis que presta la Conselleria d'Agricultura i Pesca.  
Per tant, conformement amb el que disposen els articles 35 i 70 de la Llei 5/1983, de 30 de desembre, de Govern Valencià, a proposta del Conseller d'Agricultura i Pesca, i després de la deliberació del Govern Valencià, en la reunió del dia 25 de gener de 1993,  
DECRETE  
Article únic  
Els articles 12, apartat segon; 21; 22; 23, i 24 del Reglament Orgànic i Funcional de la Conselleria d'Agricultura i Pesca tindran la redacció següent:  
«Article dotze, apartat segon  
- Servei de Coordinació, Suport i Millora Rural, al qual correspondran les matèries de seguiment, coordinació i suport dels programes d'activitats de la direcció general, així com també l?estudi de totes les actuacions que calga executar, tant en coordinació amb altres òrgans, com específicament per la Direcció General de Desenvolupament Agrari, pel que fa a les zones d'agricultura de muntanya i de la resta de zones desfavorides, la tramitació de totes les actuacions que es deriven de l?execució de la legislació de reforma i desenvolupament agrari i arrendaments rústics, í de les matèries de finques millorables, permutes forçoses, adquisicions i redistribucions de terres, i l'assistència tècnica i econòmica a les explotacions agràries, associacions, entitats i corporacions».  
«Article vint-i-un  
En cadascuna de les tres províncies de la Comunitat Valenciana hi haurà un servei territorial que gestionarà les competències que se li atribuesquen en matèria agrària, ramadera i pesquera al seu respectiu àmbit territorial».  
«Article vint-i-dos  
Els serveis territorials dependran orgànicament del Secretari General i funcionalment d'aquest i dels directors generals en les matèries de llurs respectives competències, sense perjudici de la superior autoritat del Conseller d'Agricultura i Pesca».  
«Article vint-i-tres  
Al capdavant de cada servei territorial hi haurà un director, que dirigirà i coordinarà les diverses seccions i unitats administratives, vetlarà pel correcte funcionament i prendrà les mesures que calguen, i exercirà totes aquelles facultats que li deleguen o li assignen el Conseller d'Agricultura i Pesca, el Secretari General i els directors generals de la Conselleria d'Agricultura i Pesca».  
«Article vint-i-quatre  
Per al millor acompliment de les seues funcions, el director de cada servei territorial tindrà el suport d'un subdirector, amb nivell orgànic de cap de servei, que realitzarà totes aquelles funcions que el director li encomane.»  
DISPOSICIONS ADDICIONALS  
Primera  
El Servei de Supervisió de Projectes de la Secretaria General tindrà les funcions que li atribuesca a cada moment la legislació de contractes de les administracions públiques.  
Segona  
Al Servei d'Estudis Agraris i Comunitaris de la Secretaria General correspondrà l?organització, convocatòria i secretaria de la Comissió Departamental d'Actuacions Externes de la Conselleria d'Agricultura i Pesca.  
DISPOSICIO DEROGATORIA  
Resten derogats l'article 12, apartat quart, del Decret 250/1991, de 23 de desembre, del Govern Valencià, pel qual aprovà el Reglament Orgànic i Funcional de la Conselleria d'Agricultura i Pesca; el Decret de 24 de novembre de 1980, del Govern Valencià, pel qual aprovà el Reglament de Règim Interior de l?Institut Valencià de Viticultura i Enologia; l?estructura orgànica continguda en el Decret 45/1984, de 16 d'abril, del Govern Valencià, pel qual creà l?Institut de Cooperativisme Agrari Valencià; l?Ordre de 13 de setembre de 1984, de la Conselleria d'Agricultura i Pesca, per la qual creà la Comissió d'Estudis de la Comunitat Econòmica Europea; el Decret 73/1985, de 27 de maig, del Govern Valencià, pel qual creà el Consell Agrari Valencià, i totes les disposicions d'igual o inferior rang que s'oposen al que estableix aquest decret.  
DISPOSICIONS FINALS  
Primera  
Autoritze el Conseller d'Agricultura i Pesca perquè, mitjançant una ordre, aprove un text refós del Reglament Orgànic i Funcional de la Conselleria d'Agricultura i Pesca que harmonitze els seus preceptes.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 25 de gener de 1993.  
El President de la Generalitat Valenciana  
JOAN LERMA I BLASCO  
El Conseller d'Agricultura i Pesca,  
LLUIS FONT DE MORA MONTESINOS


Còpia Permalink ELI